**INTEGRUOTA DAILĖS, MUZIKOS, ISTORIJOS PAMOKA**

Data 2019 rugsėjo 21 d.

Dalykas – dailė, muzika, istorija

Klasė – 4 A

Trukmė – 2val.

Planą sukūrė: Lemonto Maironio lituanistinės mokyklos mokytoja **Loreta Lagunavičienė**

**Pamokos tema: Mikalojaus** **Konstantino Čiurlionio gyvenimas ir kūryba.**

|  |  |
| --- | --- |
| **Pamokos tikslas** | Supažindinti mokinius su vienu žymiausiu Lietuvos dalininku, kompozitoriumi M.K.Čiurlioniu. Kompozitoriaus muzikos fone sukurti savo „čiurlionišką“ paveikslą, perteikiant per mokinio suvokimo prizmę. |
| **Pamokos uždaviniai** |  |
| Kompetencijų ir vertybinių nuostatų ugdymas | Komunikavimo – formuluoja atsakymus į užduotus klausimus, patys užduoda klausimus, diskutuoja su draugais, mokytoja, dailininke.  Asmenine – piešdami paveikslus mokiniai remiasi asmenine patirtimi, kūryba kelia džiaugsa, pasitikėjimą savimi. |
| Vertybinės nuostatos | Mokiniai didžiuojasi tokia iškilia asmenybe, domisi savo ir draugų kūrybine veikla. |
| Reikalingos priemonės | Knygos apie Čiurlionį išleistos Lietuvoje ir išeivijoje, 6-8 kadrų biografinė vizualinė medžiaga, paveikslų reprodukcijos, molbertas, dažai, teptukai, akvarelei lieti popierius. |
| Žmogiškieji ištekliai | Į pamoką kviečiuosi dailininkę R.Ibianskienę, bendradarbiauju su Dailės galerijos „Siela“ direktore – A.Zimkus |
| Pasiekimai | Emocinis – mokiniai išsako ką jautė piešdami ir klausydamiesi muzikos. Kūrybinis – paroda dailės galerijoje. |
| Refleksija | Mokiniai pasako po tris žodžius, ko naujo išmoko šioje pamokoje. Užrašau lentoje šiuos žodžius ir apibendrinu mokinių veiklą. |

1. **Pirmas žingsnis**. Pamokos pradžia. Klasėjė pakabintos M.K. Čiurlionio reprodukcijos, groja muzika – simfonija „ Miške“. Aptariame su mokiniais girdimą muziką, tuomet klausiu, gal kas galėtų nuspėti, kokia šiandien bus pamokos tema?

Aptarus mokinių spėjimus pristatau pamokos temą ir uždavinius. Trumpai juos užrašau lentoje.

1. **Antras žingsnis**. Rodau vizualinę medžiagą, nagrinėjame M. K. Čiurlionio biografiją , supažindinu mokinius su to meto istorinėmis aplinkybėmis. Į pasakojimą įtraukiu mokinius, atskleidžiu didžiulį meninko talentą ir jo svarų indėlį į Lietuvos kultūrą.
2. **Trečias žingsnis**. Mokiniai su dailininke R.Ibianskiene aptaria paveikslus , pasakoja kokia technika jie atlikti, ji primena, kad šiandien mokiniai patys bus dailininkai ir ką jie pieš.

Mokiniai pasirenka reprodukcijas, apmąstę savo idėjas pristato garsiai.

1. **Ketvirtas žingsnis**. Dailininkė ant molberto demonstruoja mokiniams akvarelės techniką ir savo interpretaciją, M.K.Čiurlionio tema.
2. **Penktas žingsnis**. Kūrybinė dalis. Skambant simfonijoms “Jūra” ir “ Miške” mokiniai kuria pasirinkto paveikslo interpretaciją, jkartu su dailininke juos konsultuojame. Užduočiai atlikti skiriu 20 – 25 minutes.
3. **Šeštas žingsnis**. Rezultatas 23 unikalūs dailės kūriniai, kurie įrėminami ir bus eksponuojami dailės galerijoje kartu su kitu projektu „ Lietuva – mūsų protėvių žemė“ .
4. **Septintas žingsnis**. Parodoje mokiniai tėveliams, seneliams, svečiams ir mūsų mokyklos mokiniams pristato savo kūrybą.